Klag teen vrou teruggetrek ná Clicks-voorval | Maroela Media
Klag teen vrou teruggetrek ná Clicks-voorval
Die 52-jarige vrou wat in September na bewering 'n vuurwapen op lede van die EFF by die ingang van 'n Clicks-winkel in Port Elizabeth in die Oos-Kaap gerig het, sal nie meer vervolg word nie.
Diane Atwell se regsverteenwoordiger, Alwyn Griebenow, het Vrydag aan Maroela Media gesê hy het vertoë aan die direkteur van openbare vervolgings (DOV) gerig op grond van die inligting en beeldmateriaal tot hul beskikking rakende die voorval.
Die DOV het intussen beslis dat daar geen strafregtelike oortreding plaasgevind het nie.
Die klag van rig van 'n vuurwapen teen Atwell is dus teruggetrek en 'n nolle prosequi-sertifikaat is uitgereik.
Maroela Media het vroeër berig lede van die EFF het strafregtelike klagte ingedien nadat Atwell na bewering 'n vuurwapen op hulle by die ingang van Clicks by die Walmer Park-winkelsentrum in Walmer gerig het.
Die voorval het plaasgevind te midde van verskeie betogings oor 'n advertensie vir haarprodukte op Clicks se webwerf wat as rassisties teenoor swart mense bestempel is.
Vier weermaglede vas oor dwelms
Dit net bewys wie was die skuldiges
Beste nuus vir die dag!!! Ek is so dankbaar dat die tannie niks gaan oor kom nie great!
Siek, sat en moeg vir die rooi kepse!! Ek het baie name wat ek hulle kan noem, sal liewer dit nie hier sê nie. Hulle moet aangaan, eendag gaan hulle voor die groot Regter staan om verantwoording te doen. Mag dit spoedig gebeur.
Die EFF het nog nooit iets goed, positief of opbouend gedoen nie. Nie tydens Covid nie en nie voor Covid nie. Ek het nog nooit 'n nuusberig gelees waar hulle vir armes kos of klere uitgedeel het of 'n sopkombuis beman het nie. Al wat hulle doen is aanhits, beskuldig, woedend reageer, optogte reël, klagtes indien en hul poppe uit die kot gooi. Wat 'n klomp nuttelose hansworse. Ek is bly dat die klagte laat vaar is, Tannie!